
JUDEŢUL VRANCEA

CONSILIUL LOCAL AL MUNICIPIULUI 

FOCŞANI
H O T Ă R Â R E

pentru modificarea şi completarea Hotărârii Consiliului Local al Municipiului Focşani nr. 396/2016 privind reglementarea circulaţiei rutiere pentru autovehiculele de transport mărfuri cu masa maximă autorizată mai mare de 3,5 tone, exceptând mijloacele de transport în comun, pe raza Municipiului Focşani

            Consiliul Local al municipiului Focşani, judeţul Vrancea, întrunit în şedinţa ordinară:  

            - văzând proiectul de hotărâre iniţiat de domnul Primar Cristi Valentin Misăilă şi raportul Compartimentului de transport public local de călători înregistrat la nr. 19706/20.03.2017, pentru modificarea şi completarea Hotărârii Consiliului Local al Municipiului Focşani nr. 396/2016 privind reglementarea circulaţiei rutiere pentru autovehiculele de transport mărfuri cu masa maximă autorizată mai mare de 3,5 tone, exceptând mijloacele de transport în comun, pe raza Municipiului Focşani
          - ţinând cont de avizul favorabil al Comisiei de buget şi administraţie publică;
- având în vedere solicitările nr. 13290/23.02.2017, nr. 13373/24.02.2017 şi nr. 14182/28.02.2017 ale unor firme care se confruntă cu probleme în urma aplicării prevederilor H.C.L. nr. 396/2016;
- în conformitate cu art. 113, alin. (1), lit. d), din Legea nr. 49/2006, pentru aprobarea O.U.G. nr. 195/2002, privind circulaţia pe drumurile publice, cu modificările şi completările ulterioare, autorităţile administraţiei publice locale stabilesc reglementări referitoare la regimul de acces şi circulaţie, staţionare şi parcare pentru diferite categorii de vehicule, cu avizul poliţiei rutiere;

- cu respectarea prevederilor Legii nr.52/2003, privind transparenţa decizională în administraţia publică, republicată; 


 - în baza art. 36 alin. (1) şi  (9) precum şi în temeiul art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare
HOTĂRĂŞTE:


Art. 1. Se aprobă modificarea şi completarea Hotărârii Consiliului Local al Municipiului Focşani nr. 396/2016 privind reglementarea circulaţiei rutiere pentru autovehiculele de transport mărfuri cu masa maximă autorizată mai mare de 3,5 tone, exceptând mijloacele de transport în comun, pe raza Municipiului Focşani, după cum urmează:

Art.5 se modifică astfel: 

(1) Se aprobă instituirea unor taxe speciale de acces, funcţie de grupa de clasificare a autovehiculului de transport, pe raza Municipiului Focşani, după cum urmează:

· pentru autovehicule cu masa maximă autorizată cuprinsă între 3,5 tone şi 5 tone taxele de acces vor fi de 10 lei/zi, 30 lei/lună şi 200 lei/an;

· pentru autovehicule cu masa maximă autorizată cuprinsă între 5 tone şi 7,5 tone taxele de acces vor fi de 15 lei/zi, 45 lei/lună şi 400 lei/an;

· pentru autovehicule cu masa maximă autorizată cuprinsă între 7,5 tone şi 12 tone taxele de acces vor fi de 20 lei/zi, 60 lei/lună şi 600 lei/an;

(2) pentru autovehicule cu masa maximă autorizată mai mare de 12 tone taxele de acces vor fi de 30 lei/zi, 90 lei/lună şi 800 lei/an.

(3) Pentru cazurile excepţionale, prevăzute în Regulamentul aprobat prin dispoziţia Primarului Municipiului Focşani, se instituie următoarele taxe speciale de acces, funcţie de grupa de clasificare a autovehiculului de transport:

· pentru autovehicule cu masa maximă autorizată cuprinsă între 3,5 tone şi 5 tone taxele de acces vor fi de 20 lei/zi, 40 lei/lună şi 400 lei/an;

· pentru autovehicule cu masa maximă autorizată cuprinsă între 5 tone şi 7,5 tone taxele de acces vor fi de 30 lei/zi, 60 lei/lună şi 600 lei/an;

· pentru autovehicule cu masa maximă autorizată cuprinsă între 7,5 tone şi 12 tone taxele de acces vor fi de 40lei/zi,  80 lei/lună şi 800 lei/an;

· pentru autovehicule cu masa maximă autorizată mai mare de 12 tone taxele de acces vor fi de 60 lei/zi, 120 lei/lună şi 1000 lei/an.
Art.5 se completează cu alin. (4) şi alin. (5) astfel: 

(4)  Se aprobă emiterea unei autorizaţii unice în baza căreia solicitantul, notifică în scris (fax, e-mail) sau telefonic, dispeceratul Poliţiei Locale, cu minim 24h, înainte de intrarea în municipiul Focşani, precizând numărul de înmatriculare a autovehiculului şi grupa de clasificare a acestuia. Autorizaţia unică este emisă în baza unui abonament lunar sau anual, cu achitarea taxelor prevăzute la art. 5, alin. (1) şi permite accesul unui singur autovehicul/zi. Modelul autorizaţiei unice, a abonamentului, precum şi documentele necesare vor fi stabilite în Regulamentul aprobat prin dispoziţia Primarului Municipiului Focşani. 
(5) Se aprobă modalităţile de plată ale taxelor speciale de acces, stabilite în Regulamentul aprobat prin dispoziţia Primarului Municipiului Focşani, după cum urmează:  -  plata în numerar;

      -  plata cu cardul (POS);

      -  plata prin ordin de plată sau foaie de vărsământ;

      -  plata prin SMS. 

Art.8. se completează astfel: „ prevederile hotărârii nu se aplică autovehiculelor destinate pentru toate lucrările de utilitate publică”.

Art. 2 Prezenta hotarare va fi comunicată de catre Serviciul administratie publica locala, agricultura, compartimentelor, birourilor, serviciilor și Primarului municipiului Focsani, care va asigura executarea acesteia prin Compartimentul transport public local de călători şi Poliţiei Locale a municipiului Focşani, Poliţiei municipiului Focşani, Inspectoratului de Jandarmi Judeţean Vrancea şi Inspectoratului de Stat pentru Controlul în Transportul Rutier – Inspectoratul teritorial nr. 3 Vrancea.
PREŞEDINTE DE ŞEDINŢĂ
       Nedelcu Mihai                               
                                                          Contrasemnează
                                           SECRETARUL MUNICIPIULUI FOCŞANI

                                                     Corhană Eduard-Marian

Municipiul  Focşani, 27.04.2017
Nr. 149

